नेवा: संस्कार संस्कतिया 


क 
® 


८7०२2, ८.६: “Or 522 ~, 


० es 7 


5 हिं 


~ 


चक्का 


72272: 
Pd 


पिकाकः 
वत्राचार्य प्रकाञ्चन 


सभ्यता गुलि च्वन्ह्यावनि उलि हे 
सस्कतिया न निर्माण जजु वनीगु जगलि सभ्यता 
व सस्कृति ला व लसिथें पेपुता च्वनि । मन्‌ 
जाति सहयोगया भावना ब्वलना समाजया निर्माण 
प्रारम्भ जुसलि सामाजिक नियमस्थिर यायत 
सस्कतिया संरचना ज्‌ व:गु खनेदु धायेमा: । 
सस्कृतिया शब्दया साधारण अर्थ ख: शुद्धगु 
सस्कार दयेकेगु खः । गुकें सकसित भि जुइग, 
हित जुइग, कल्याण जुइग्‌ उद्देश्य ज्वना हे 
थीथी जातीय समाज दने विविध संस्कार 
थितिरितिया सिर्जना जुजु वगु खनेदु । 

भौतिक वातावरणया नापनापं अनुकूल 
मिलय यायां सयेकेगु सीकाकायेग नं जुयाच्चनी । 
सामाजिक प्रक्रियां छग पुस्ता मेग॒ पुस्तायात 
ल:ल्हाल्हा वनाच्वनी /थ्व संस्कृतिया मेगु विशेषता 


खः । थथेतुं याना उगु थाययापिनिगु परम्पराय्‌ 


अन मेगु थाययापिनिगु परम्परा नाप ज्व: मलायूनं 
फ । छायकी ल: फयया वातावरण दुने विस्क 
पह: द:वंगु स्वभाविक ख: । गुग्‌ स्थिति दसांतबि 
नं समन्वय जया न्ह्यज्याय्‌ग॒ हे सुसंस्कृतिया 
नमूना ख: । सभ्यताया दसु न खः । 

संस्कृतिया दुने भाषा, लिपि, साहित्य, 
कला सकतां दुथ्याना थःगु हे तालगु समाजया 
आवश्यकताया आधारकथं थीथी संघ, गुथि, संस्था 
दयाच्चनी । गुकें याना जनशक्तिया संचय नं 
जृयाच्वनी । 

थुगु हे परिवेशय्‌ च्वना संस्कृतया थीथी 
पक्षमध्ये बुसांनिसें सी धुका: यायेमा:ग 
परम्परायात जक कया: थन न्ह्यब्वय्गु कृत: 
यानाच्वना । 

मानव सभ्यताया च्वन्ह्या: गु सुसंस्कृतिया 
दसुया रुपय्‌ न्हय: ज्याज्या वयाच्वगु शुद्धग 
संस्कार ज्वना अनेक जातीय परम्पराय्‌ विधि 
व्यवहार रितिथितिया दुने जन्म जुसांनिसें सिनावने 
धुंका तक नं अनेक विधि विधान चिनात:गु दु । 
मांया प्वाथय्‌ च्वसांनिसें (प्वाथय्‌ दसांनिसें) हे 
थीथी क्रियाकर्म पा चिनाच्वंगु दु । 

गथेकि मचा प्वाथय्‌ दया स्वला दयवं 


पसवन क्रिया धका: गर्भयात सुरक्षा बिइगु ज्या 
ज्‌ वइ । च्याला दयवं “सिमांत्वप नयन” धका: 
प्वाथय्‌ च्वम्ह मचायात फुकक अग पूर्ण जूगु 
भावना याना गर्भ पूर्णताया भावना याई । थृग 
निता क्रिया तनावनेधुंक्‌ग दु । 
धौ बजि नकेग : 

गर्भ पूर्ण जुइधंका: नं मचा बुइथें च्वंका: 
यथ:छेंय सःता धोबजि नकेग॒ धका: थःम्ह्याय्‌ 
मचायात य:मरि छुना नापं योयोगु मरीचरी 
तया नकेगु परम्परा गुम्हसियां दुसा गु॒म्ह 
गम्हसियां म्ह्यायया भा:तपिं थाय्‌ वना नक: 
वनेगु चलन थन मदुगु मखु । 
सिच्‌ पाल कने : 

जव मचा बड, काय वा म्ह्याय्‌ थ:लें 
खल:पिन्त सुचं न्यंकेभनं सिचुपालु केके छूवयेग 
धका: चाक, इम्‌, जिफ्व:, पालु व चि म्हासिन्ह 
(पूजासिन्ह) आदि सरसामान तया: छूवयाबी, 
थुके काय्‌ म्ह्याय्‌ बुल धयागु सीका तयाह:ग 
ज्वलसं साया छूबयाहयमाः गु थिति दयाच्वंगु दुसा 
गुम्ह गुम्हसिनं सिन्हः छवय्‌ वा सिन्ह:तयके 
छूबये धका: नं धयावयाच्वंगु दु । थ्व मचा बूल 
धयागु संकेत ख: । 
पा: थ्याक वने (स्व:वने) : 

थुकथं मचा बया कन्हय्‌ कुन्हु थःथिति 
खल:पिसं थः म्ह्यायमचाया नापनापं भ्वछिसितं 
ख्ये अयला ज्वना स्व:वनेगु गुम्ह गुम्हसिया जक 
चलन दु । 
घ्य:बजि नकःवने : 

मचानूं ब्यंके न्ह्य: थःछें खल:पिन्सं थः 
म्ह्यायमचायात घ्य:बजि नक: वनेमा:ग॒ भीगु 
परम्परा दयाच्वंग्‌ दु । 
मचाब ब्यंके : 

थुकथ मचा नया प्यन्हु खुन्हु वा 
भिंनिन्ह्या दुने मचाबू ब्यंके मा:गु परम्परा 
दु । भीथाय्‌ अप्वसिया प्यन्ह व खुन्हं ब्यंकीपिं 
यक्को दु । अक तसकं आपत विपत जूगु स्थिति 
व:लाछिं ब्यकेग धका: मचा बूया कन्हय्‌ क॒न्ह्‌ 
हे ब्यंकाछूवय्‌गु चलन नं दयाच्वंगु दु । थथे 

याना गुम्ह गुम्हसिया प्यन्ह दुकन्ह दिदिअजि 
छूवास अजिमा पूजा याइसा खुन्ह दुकन्ह 
पुरोहितया पारखे स्वस्ति वाचन यायेगु व थः 
पुरोहितं नां छुयेग याना वयाच्वंगु दु । अथेहे 
हानं गुम्ह गुम्हसिया किन्हु नामाकरण याना 
भिनिनुं ब्यंकिपिं नं दयाच्वंगु दु । मचाबूयात 
मा:गु ज्वलं थ:छें खल:पिन्सं मचाब्‌ ब्यंके कुन्हु 
छूवयाहयेमा:गु चलन दयाच्वंगु दु । थुकियात 
हे ब्यंकेक्‌ छवयगु धका: नं धयाच्वंगु दु । 
मचाब्‌ स्वःवनेगु : 

मचाबूया लछि मदुनिबलय्‌ थःछे 
खल:पिसं स्व:वनेगु धका: विभिन्न किसिमया 
नसा: त्वसा ज्वना वनेगु चलन दयाच्वंगु दु । 
थुकियात हे ला नक: बनेगु नं धयाच्वंगु दुसा 
औचा बिचा: वनेगु धका: धायेगु नं याना 
बयाच्चंगु मदुग मखु । थ्व परम्पराकथ गुम्ह 
गुम्हसिया मचायात दक्षिणा जक छायगु नं याना 
वयाच्वंपिं दु । अथे हे तुं मचाब्‌ स्वया नं दक्षिणा 
छाना वयाच्वंपिं नं दु । 
मचाब लहिकः वने : 

मचाबुया बाखि वा लछिया दुने मचाब्‌ 
लहिकः: वनेगु धका: मचा भौमचा थ:छें वनीगु 
याइ । छेंया परिवारपिं वया थ: म्ह्यायमचायात 
ब्वनायंकेगु परम्परा दयाच्वंगु दु । थथे वनीबले 
मचायात च्वकि भागि याका दुवाते दुवाते हवला 
बनेगु परम्परां थाय्‌ कया वयाच्वंगु दु । 
प्यूचां न्ट्याक: वने : 

मचाबू लह्यूवना १५/२० न्हया दुने 
बाजु अथवा भा:तम वना प्यूचां न्ह्याक: वनिग 
याइसा गुम्हसियां माजुम्ह वनानं प्यूचा न्ह्याक: 
बनेगु परम्परा दयाच्वंगु दु । थन राजभण्डारीतय्‌ 
धा:सा प्यूचां न्ह्याकेगु धका: मचा नूया खुन्ह 
दुकुन्ह थ:छें खल:पिं वया न्ह्याकः वयेगु चलन 
दयाच्वंगु दु । गुगु च्वयूयाःगु परम्परा नाप 
गाक्क पानाच्वंगु खनेदु । 
मचाजंको (मचायात जा नके) : 

मिजं मचा जूसा खुला वा च्यालां जा 
नके मा:सा मिसामचायात जूसा न्यालां वा न्हयूलां 


जा नकेग चलन दयाच्चगु दु । थुबलय मचायात 
जको वस: पुकामा:ग्‌ पूजा आजा याना स्थान 
गणेशया थाय वना पजा याना बेइ कन्हय्‌ कन्ह 
न थान गणेश थाय यका: कण्ठ खयेग 'कथप्वा: 
चायकगु, धका: गणद्य.या थाय पूजा यानाग 
ग्वजा छग्व: लाना मचायात नकेंग चलन खनेदया 
च्वंग दु । अथत्‌ं याना गणद्यःया थाय समय 
बजि तया पूजा याना मचायात प्रसाद चिर्पाथयका 
छेंय्‌ वया जा नेकम्ह मचा समेत थाकलिपि 
सकलें च्वना सगं कायमा:ग चलन यानाच्चग 
दु । थुलि धुनेवं अलजा नयग धका:जा भाजन 
यायेगु चलन दुपि नं दु । 

थलि मचा व मांम्हया हेरविचार 
निखलसिया नं यायेग क्रिया कम खः । 
१) निर्दे बुन्हि : 

मचा निर्द दुग तिथि लाका: निद बान्ह 
याये । मचायात धौसगं, खेंय सगं विया: य: मरि 
निग्व: मा:हना: क्वखायेके माल । अथ है 
ल्वह॑चामरि व आखें न्याग: तया: दयकेग 
चिचीग्व:ग य:मरि तया: स्वा, जाकि तयः 
मचायात सिफ लयेमाल । अथे हे तु मचाया 
पाजु खलःपिन्त य:मरि विइके छवयेमाल । 
ग॒म्हेसिया १०८ ग्व: बियाछूवये मा:सा गुम्हेलियां 
६४ ग्वः जक बियाछव:सां गा:पि नंदु । थथें तु 
याना: पाजुपिनिपाखें मचायात वस: छाना; 
सगं बियेमाल । 

थुकथं हे थःछें खल:पिं म्ह्यायमस्त, 
भिनामस्त आदि सकसित य:मरि १२ ग्व. 
बियेमाल । अनपिसं नं मचायात लं छुपा: नं 
बियाहये माल । थोंकन्हय्‌ गुम्ह गुम्हेंसियां निदं 
बुदिंया भ्वय्‌ नकेगु नं यानावयाच्वंगु दु । 
२) प्यरँ बुन्हि : 

प्यद बुन्हिबलय्‌ नं मचायात धौ सगं 
बिया: ग्वसगं बिये । प्यंग्व: य:मरि क्वखायेकाः 
मचायात य:मरिं लुयेमाल । निर्द बुदिंबलय्‌ थें 
सुयातं बियाच्वनेम्वाः । थुगहे परम्परार्कथं भिनिदं 
बुन्हिबलय्‌ नं झिनिग्व: यःमरि क्वखायेकाः 
धौसगं, खेय सगं बिया हनेगु न यानावयाच्वंग 

द्‌ । विशेष याना: थुगु परम्परा न्हापाम्ह मचा 
'न:लिम्ह) अर्थात्‌ जेथाम्हेसित जक यायेगु 
यानावयाच्वंगु दु । अनं लिपायापिन्त थुकथ 
हनाच्वने म्वा:गु खनेदु । 

थुकथ हे प्यर्द बुन्हि थुसांनिसें जीवनभर 
बन्हि हनेगु यानावयाच्वनेगु परम्परा दयाच्वगु 
दु । गुगु थःगु स्वास्थ्य सुथां लाना: ग्रहदशा 
आदि छुं मदया वनेमा धयागु कामनाया नापनाप 
य: गलि आयु वन धकाः लुमन्तिया रुपय्‌ न 
हनावयाच्चंगु खः । 


आ: भिजं मचायात जक यायेगु क्रिया : 
बँसँखा 

थुगु क्रिया वज्राचार्य, शाक्य, उदायत 
बाहेक मेमेगु फक्क जातिनं याना वयाच्वंगु 
क्रिया ख: । थुगु क्रियाया दुने कायमचा ६/७ 
दँ क्यनी बलय्‌ यायेगु ख: । थुकी पाजुं सं 
खाका निनी सँ फय्‌मा:ग परम्परा दु । पुरोहित 
तया नं गुम्ह गुम्हसियां थुगु क्रिया याना वयाच्वंगु 
दु । थौंकन्हय्‌ वया: ब्रतवन्ध क॒न्ह हेतु 
यानावयाच्वंगु दु । 
चुडाकर्म (बरेछुये) : 

चुडाकर्म बन्देछुये (बरेछुये) क्रियाया दुने 
बुद्धया कलय्‌ तया: चीवरं पुंका भिक्षुत्व ग्रहण 
याका: उपसम्पदा ग्रहण बौद्ध चरण युक्तग शिक्षा 
बिया शिलांकश गुलपा च्वंका भिक्षातन याना 
पेन्ह दयूका चिवर त्व:का भिक्षुत्वं गृहस्थि 
दुहा वया बज्जसत्व कूलय्‌ आश्रित जुइग ख: । 
अनं ल्यू वञ्जाचार्याभिषेक कया: बञ्चसत्व कूलया 
संरक्षकया रुपय्‌ बज्ाचार्य जुयेग्‌ परम्परा खः । 
६) होम्पि दंवने : 

विशेषत: बद्धाचार्यपिनि चूडाकर्म याना: 
प्यन्हु दयेका: चिवर क्वतेला: आचार्यभिषेक 
कायेधुनेवं आचा: लुयेमा:गु परम्परा दु । अनं 
लिपा वया: थःथःग्‌ पीठय्‌ वना: होम पजा 
याना: गुगुयात व पुजायात होम्पि दं बनेगु धकाः 
धायेगु यानावयाच्वंगु दु । 
मेखराबन्धन कयता पजा (व्रतबन्ध) : 


मेखराबन्धन कयतापूजा (व्रतबन्ध) या 
क्रियाया दुने नं गुरु कुलय्‌ वना शिक्षा अध्ययन 
यायेगु क्रिया खः । सन्यासि रुप धारण याना 
फेतइत चलाया छेंगू ज्वना हिंसक अनेक 
जिवजन्तुपाखें सुरक्षा जुयेत धनुपा तीर ज्वना 
नयेत जाकिबजि तयग लिखि म्हिचा: 
न्ह्यछिम्हिचा घाना मां बोयाके बिदा कया: 
बनान्तरे बनेगु परम्परा ख: । 

थुकथं राजोपाध्यायूतय्‌ धा:सा छेंया 
थाकलिं मन्त्र न्यंका जनाइ चिका: स्वलातक 
अग्निहोत्रि ब्राम्हण जुया न्हिन्हिछिया होम याना 
बेदपारु याना नाप नापं शिक्षा ध्यान यायेगु नं 
ज्या जुयाच्वनि थुकथं स्वला दय्‌ व समापन 
पजा याना थान गणेशया थाय्‌ वनेमा:गु परम्परा 
दयाच्वंग दु । थुकिया कन्हय्‌ कुन्ह वंजला नं 
बनेमा:गु परम्परा दु । थुकियात (पुरो तयग 
धका: नं धायूग याना वयाच्वंगु दु) 

थुकथं हे मेमेगु जातिं कयता पूजा खुन्ह 
क ल द बव त [ 
(दुगृद्यः) थाय्‌ वना कयता पूजा या: वनीपिं दुसा 
गुलि देगुपुजाबलय्‌ आरुवा कयता छपु जक ल: 
ल्हाना कयता पुजा सिरेकिपिं नं दयाच्वंगृ दु । 

कपाली (जोगी) तय्‌ नं न्हयर्दनिसें 
झिंनिदँयया दुने जोगी छुयेगु धका: रुद्राछिमा: नं 
कोखायका सुका सुयका (न्हायपने सुयेगु छताजि 
तिसा) ल्हाती न्ह्यागु चुराथें जा:गु तिसा भुकाचा 
(कमाण्डल] थें जा:गु ज्वंका: विधि अनुसार इमि 
पुरोहितं पुजा याकाः म्वालि पिथना चछिंचा 
च्वना विधि अनुसार र नास: पूजा याये धुनेवं 
जोगी छुइपिं मस्तयूत मन्त्रदान यायेगु ज्वी । 
अनंलि प्यन्हुजक जूसां जोगि जुया गृहस्थित 
दुहांवयूगु प्रचलन दुगु खः । तर थौंकन्हय्‌ वया 
परम्परा नं तापाना वना चल्लाया छेगु व 
धनुषातिर ज्वंका कयता पूजा यायेगु परम्परां 
थाय्‌ कयावयाच्वगु दु । 
ओला तये : 

युकथं ओला तयगु परम्परा ज्यापु व 
सायमीतय्‌ जक दयाच्वंग परम्परा ख: । गुगु 


(3) 


कयता पूजा धुनेव स्वदंयंक दंयदर्स छथाय छथाय 
स्वर्द तक तया प्यक:या खुशी धंकेगु ज्या जड । 
थुकथं ओला: तय्‌ धुनेव तिनि शुद्ध ज्याप व 
शुद्ध सायमी जुइगु खः । गुग॒ येया परम्पराय 
ज्यापुतय्‌ ३२ ग्‌ त्वा: व सार्यामतय्‌ ९ गुगू त्वा. 
दयाच्वंगु दु । वला: तयग थाय क्वायकथं खः । 
ज्यापुतय्‌ 
१) स्वयम्भूइ - कतिपुन्हि 
२) भद्रकाली - पाहांचम्हे 
३) पचलिइ - पचिमर: 
४) मयतिइ - लक्ष्मीपूजा 
५) कमलातिइ - ल्हुतिपुन्हि 
मानन्धर (सायमी) तय्‌ 
१) पचलिइ - पचिमन्ह: 
२) श्रीघ: विहार - सीघःपुन्हि 
३) स्वयम्भूइ - सकिमिला पुन्हि 

थुकथं थ:थ: इलाका अनुसारं वला:तयगु 
ज्या ज्वी । अले वला:च्वपिं मस्तयूत धिमे, पछिमा 
बय्‌, बासुरी, दापा आदिया शिक्षादिक्षा विइगु 
ज्या (ट्रेडिङ्ग) बीगु परम्परा दु । थुकथं आ: 
कायूभाजुपिं मचा मखुत बयस्क जुल (ल्यायम्ह। 
धयागु भावना कयेगु क्रियाकर्म खः । 
मिसामचापिन्त जक यायेगु क्रिया : 
दहि क्रिया : 

मिसामचापिन्त प्यर्दनिसें न्हयरदया दने 
यायेमा:गु क्रिया खः इहि क्रिया । ग॒ग क्रिया 
येया प्रचलन अनुसारं चीभा:द्य: स्थापना याना, 
ज्याथ: जिथि जंको याना: खालि इहि कर्मया 
क्रिया जक याना नं याइगु सामुहिक रुपं याइगु 
इहि क्रिया खः । हाकनं विज्यासः द्यःयाथाय्‌ 
यंका द्य: पाला:पाखें इहि याकीपिंनं दयाच्वंगु दु । 
थुगु क्रियाया दुने आ:छिपिं त:धिक: जुल धयागु 
बोध यायेगु थ्व क्रिया खः । 
बार्‍हा तपे / वार्‍हा पिकाये : 

थुगु क्रिया मिसामचायात (भिनिद॑ 
झिस्वदेया दुने यायेगु क्रिया खः । थुगु समय 
भिसामस्त ल्यासे जुया व लिसे छगू हिउपा:या 
अनुभव जुइ । मलरुपय्‌ रजस्वला (भिसा ल्वय्‌) 


जुड़ । गभाधान यायेगु सक्षम जुल चयाग सकत 
खः । वग स्थितियात ध्यानय तया भिंग साइतय 
लाका: बारहा तयग ज्या जवड । थकियात हे 
रजश्वला विधि धका. न धयात ग द । थग 
विधि म्ह्याय मचायात ख्यग काथाय तया 
मिजतयग किच समेत मक्यमे कि्निन्हतक तया 
गृह विजञानया शिक्षा बीग परम्परा खः धका: न 
धयावयाच्चग द । उम्ह म्ह्याय मचा न्हग छेंय 
वनी वलय फक्क फक्क न्हरन्हॉप मन्‌तयत 
हनावना गुगुकथ व्यवहार यायमा: धयाग शिक्षा 
वीग अर्थात्‌ गृह शिक्षायात विभिन्‍न न्ह्याइपुग 
वातावरण दयका बीग ख । थया दुन बाराळ्या: 
स्व:वनेग, कों चिक सायेकेग. चाऱ्हा पिकाये 
खुन्ह सय मण्डल दशन याका: ज्वला न्हायक 
च्वलाम्‌ ज्वंका लक्ष्मीया प्रातकयात थान लन्न॒ 
गणेद्यः। यायाय छुवयेग परम्परा द । 
राजोपाध्यायतय्‌ रजोशवला जइमात वारा तयग 
याइ । थुकथं वाराःत:ग॒ मीमा थ थे थिताप - 
निनि पाज सर्कामन छुम्या मन्या सिसावसा 
दुरुमरी आदिज्वना वार्‍हा सो वयमा ग परम्परा 
दयाच्चग द्‌ । अले बार्ता पिकायकन्ह चार्‍्टा 
स्व: वर्क्वासत भ्वय्‌ नके मा.गु परम्परा द्‌ । 
इहिपा याय (प्राणिग्रहण क्रिया) : 

वैसं जाया वयेव कल परम्परा स्थिर 
यायेत वैवाहिक जीवनया स्वाप तया गर्हान्थ 
जीवन हनेत प्राणीग्रहण क्रिया अथात भि-डहिपा 
शुभ विवाह जूल । थग्‌ क्रिया मानव जीवनय 
जकमख्‌ ससारय्‌ जन्म ज॒क्व प्रांणपिन्त मदयक 
मगा:ग्‌ प्रकृतिया परम्परा सिजना जया वयाच्चगु 
प्रज्ञोपाय्‌ स्वरुप जया दाम्पत्य जीवन निम्हत्यपूलय्‌ 
हिकेगु विधिविधान हे थुगु क्रियाया लक्ष ख: । 

थुगु हे लक्ष्ययात ज्वना न्हापां मिजया 
पाखें योग्यम्ह कन्या मालेगु ज्या जइ । कन्या 
प्राप्त जुयवं खं क्वछिगु निम्ति मिसायाःगु 
मिजंया:गु जात: कयना जातलं त्वयका स्वयग 
ज्या प्रारम्भ याइ । अनं लिम्ह स्वया मिसाया नं 
भिज॑यानं थःगु जीवनयात अन्ततक साथ बीम्ह 
खः धयाग महसूस याना निम्हेयूसिया न य: ज्यू 


( दं) 


धयाग निर्णय जुइव उकियात मिजपाखें पक्का 
याना क्व.खियग ज्या जुड । उक्यात हे ग्वय्‌ 
बियेग धका. धाइ । 
गवय विये : 

लापचा १ ग्व: ग्व:गु ग्वय्‌ दाक्षणा दा 
१ - छतका तया लमियात वियाछवये “लमि 
मिसाया छे वना ब्यूवने मा:गु जुल । अनलि 
पक्का जुल धका: धुकक च्वनी । 
लाखा विये : 

ग्वय्‌ बिया पक्का याये धुनेव लाखा 
काइग जलसा लखा बी माल । लाखा धयाग 
लाखामरी छुना बीगु ख: । गुग॒ मिसाया पक्ष 
गथ गये धाइगु ख: । अथेहे याना मरिछुना 
वियेमाल । गुम्ह गुम्हसतियां गवय्‌ व लाखा छक्वल 
बीग नं याना वयाच्वंगु दु । तर थौंकन्हय्‌ थ्व 
लखा बीगु चलन घटे जुजुं वयाच्बंगु दु । 
कल्यां न्ट्याकेछ्वये : 

भौमचा का:वने प्यन्ह न्हय: वा 
छन्हन्ह्यो नाचा (मरीकसी) निक: गवारा नांग 
मरी तया: मेमेगु हलंज्वलं माककोतया लमि, 
कल्यान्ह्याकिम्ह, कमी कववृयेका कल्याक्‌ 
खवयमाल । अन छेँय्‌ भौमचा जुइम्हयात धोसगं 
बिया नांचा च्वगुमरि इनेधुंकेग ज्या कोचायका 
मिज म्हेसित छग्‌ भाग तयेमा: । व ज्वना छेंय्‌ 
लिहावया भिजंम्ह मिसाया जात:यात भिजंया 
पुलि कोत्यला छेंया नकि नं धौसगं बिया मिसाया 
थासं तयाह:गु जिलांजं ब्व: न्ह्यच्याकेमाल । 
थुगु परम्परा आ: खनेदयाच्चगु मदु । विशेषत 
वज्राचार्य, शाक्य, उदाय्‌ व स्यःस्यः द्य: भाजु 
बाहेक मेपिं सुयां याना वयाच्वंगु खनेमदु । 
पय्‌ना जा नके : 

बिया छवयत्यम्ह म्हयायमचायात 
पाजुपिन्सं-निनिपिन्सं स:ता पयून जा नके धका: 
स:ता सगं बिया काप: छक्‌ देछाना भोजन याके । 
थ्व पित: बिड प्यन्ह न्यान्ह न्ह्योनिसें याय्गु 
परम्परा दयाच्वगु दु । 
भौमचा का: वने (जन्ति बने) : 

भौमचा का:वने न्हय: थःगु छे फुक्क 


ज्वल ता:लाका ज्वाकोत: छुस्या मस्या च्याका 
जन्तबनीपि फुकी वाकाय्‌ इस्तमिष्ट्‌ जलाखला 
पासा भाइपिं फुक्क मुनावने सकसित मोसिपो 
ग्वा: आदि नं इनाबी माल । मिज न नाप 
वनथा:सा साइत याना धौसग विया: स्वामा 
क्वखायेका छ्वयेमाल । तर थ्व मिज वना 
भौमचा का: वनेगु परम्परा की नेवा: समाजया 
मखु । 
मिसाया छँय्‌ जन्तिया लसकस : 

म्ह्याय्‌ मचा का:वपिं थ:थाय छेंय कवय 
थ्यनेब सकसितं लसकुल याना दुकाये । अले 
थ:थ:ग चलन अनुसार मोसिपो ग्वा:, चुरोट 
आदि जक मखु चिपं थिकेग वा भोजन याकेगु 
दया वयाच्चंगु दु । थौंकन्हय्‌ वया ।कक्तेल 
याकेगु) व पार्टी भ्वय्‌ हे न्यायेकेग॒ याना हयाच्वंगु 
दु । थ्व छगू नेवा:तय्‌ भवासि पहः खः धाय्‌मा: । 
थूलि धुनेव म्ह्यायूमचा पित बीग ज्या ता:लाकेग 
ज्या जू वइ । भिजंपिनि पाखें याकन पितवी 
माल धका: च्वयूक: बनेगु ज्यानं याइ । 
म्ट्याय मचा पित बिये : 

पित बीम्ह म्ह्यायमचायात चन्द्रमा 
सनम्‌ख वा जवय्‌ लाका: फेतुकेबिये । न्हापां 
खसिकथं ग्वय्‌ सायेके जहानपिसं कोस: ल: 
ल्हाये । थलि धुनेवं धो खेंसगं विये थायभू 
नकेधुनेव म्ह्यायमचायात पादार्धयाये अले मां 
बौयात ल्हा:ग्वय्‌ पुट्ग्वय्‌ ल: ल्हाना विये । 
थुलि, धुनेव मिजं नं व:गु दुसा कन्यादान मिजंयात 
हे ल:ल्हाना बिये । यदि मिजं मव:सा मिज॑या 
बौ वा लभियात ल:ल्हाय्‌गु परम्परा दु । थुलि 
धुनेवं म्ह्यायमचायात बोम्हसिनं वा दाजुपिसं 
लुकखिना पिखा लखुइ, मोटर स्वचा: चा: हुयूका 
मोटरय्‌ दुने तयाबिये । बा:जु जूम्हेस्यां दु फांगां 
फायका ता:य्‌ जाकि ह्वला मोटर विस्तारं यंका 
प्यकालँय्‌ वा थान गणेशया थाय्‌ तक लस्व: 
वनी । 

थुगु परम्पराय्‌ बज्राचार्य, शाक्य, तुलाधर 
आदिया म्ह्यायूमचायात फेतुका धोसगं बिये । 
थायभ्‌ न्ह्यच्याका: सहभोजन नका: अले ग्वय्‌ 


( ४ ) 


साये । मिजं पाखे तयाह:गु जोकोतलं धोसगं 
बिये । थनं लिपा मेगु फक्क उत्थें हे ख: । 
भौमचा खँल्हाये : 

थन मिसा पक्षया पुरोहित व मिजं पक्षया 
पुरोहित स्थान गणेशया थाय वा पेकालय्‌ । 
दुवातय्‌) च्वना खँल्हाना सिधयूकी । थुलि धुनेवं 
भौमचायात थःगु छे स्वया हइ । 
भौमचा लसकस : 

भौमचा कयाहया पिखालखुइ थ्यनेवं 
थाकूलि नकीं माजुम्ह मा:मा:पिं सकलें च्वना 
माजुम्हं ह्याउथ्वं थ: भौया तुतिसिका (चायका] 
यदि माजु मदुसा छेंया नकि नं तुलिसिके । 
मतफत्वया सिफलुया सिन्ह: टीका नकिनं ता:चा 
ज्वंका: थःगु छेंय्‌ दुत हय्‌गु जुल । थ्व परम्परा 
कथं बिचा: यायेबलय्‌ भौमचायात छेंया अधिकार 
कथं ढुकूपिकूया ता:चा: समेत ल:हाये धुन धयागु 
खः । 
ट्वंका: 


थायभ्‌ नके : 
कायमचायात नं भोमचायात नं नापं 
फेतुका भोमचायात ग्वयूसायूके बिड फुकी बाकाये 
व छेँया ज:पिं सकसितं माजबाजुपिन्त ल्हा: 
ग्वय्‌, पुतुग्वय्‌ बिइ धुनेवं सकसितं धौसगं खेंय 
सगं बियेधुंका: मिसाया देपाल्हातिइ स्वस्तिवाक्य 
ब्वना निम्हेसिगु छयोँ पाजुम्हेस्थां ल्वाके बिइग 
परम्परा दु । हाकनं निम्हत्यपयात नं छपा: 
थायभूस तया: सहभोजन नकेबिइ । थ्व थनिंनिसें 
निम्हं छम्ह जुल धयाग भावना ख: । 
सें प्याके : 

थुगु क्रिया मिज नं मिसायात (कलायात) 
न्याग्व: सप: हीकेगु क्रिया खः । थुगु क्रिया 
दुने म्ह्यय्खापा भद्नतू, चूसापा आदिया 
समाज्वलं तया भातं कलायात थौंकन्हयूया भाषं 
धायेगु ख:सा (मेकप यायेगु ख:) थुलि धुनेवं 
वह:या ज्वलान्हाय्‌कं सिन्हम्‌ ज्वना थान लखु ( 
स्थान गणेश) पूजा याना लिहाँ वया भोजन 
यायेमा:गु क्रिया खः । तर थुगु क्रिया बज्राचार्य 
शाक्यपिनि जूसा जज्ञ सालाय्‌ ह्वोकेबलय्‌ यायेगु 
क्रिया ख: । उदाय 


(तुलाधर) पिनि फक्कसिया कलश पूजा याना 
थुग क्रिया यानावयाच्वगु दु । मेमेग्‌ जातिइ थ्व 
क्रिया स॒यान यायेमा:गु खनेमदु । 
निक्षाभ क 

थ्व क्रिया वन मेमेग जातिइ खनमद 
केवल बज्राचार्य, शाक्य, तलाधर ।उदाय। 
थुलिसिया जक यायेमा:गु परम्परा दु । थ्व क्रिया 
यायेबलय नीछयायग धका: माजया चिप: भौयात 
नकेग क्रिया ख: । क्रिया यायेबलय माजुम्ह 
दथुइ कायम्ह जवय्‌ भौम्ह देपाय तया पंचग्रास 
याका: माजुया चिप: भौयात नकीगु क्रिया 
परम्परा खः । 
वंजला वने : 

योगिणीपिं थाय वा थ:थ:गु आगमय 
लयूसिवाज्वलं पूजा याना कायमचा भौमचायात 
नं द्य:पिन्त किसली छायका कायमचा भौमचायात 
स्वक:तक सिंचोछायके सिन्ह छपता नं तिकेबिइ 
अले व सिन्चो खायका:गु सिन्हम्‌ ।च्वलामू) 
भौमचायाततं लितविइ (ल:ल्हाये) सिधये व 
चिपंथिये या समय नये । थ्व क्रिया अन्य जातिइ 
खनेमदुसा गरुज्‌, शाक्य, उदाय, श्रेष्ठ आदिया 
जक याना वयाच्वंग द॒ । की नेवा: समाजया 
थितिरितिकथं स्वयम्वर याना सिन्चो छायकेंग 
आवश्यक मज्‌ । 
ख्वा:स्वयग याये : 

थ्व ख्वा:स्वयेग भौमचापतिया स्या:पिं 
थ:थितिपिं सकसितं सिसावृसा मोसिपोया हलंज्वलं 
न्ह्यनेतया: सकल थःथितिपिसं थ:ग गच्छेकथं 
धिवा तया: ख्वा: स्वयेगु ज्या क्वचाकी । थ्व 
क्रिया गुम्हसिया व्याहा याना प्यन्ह दयका ख्वा: 
स्वसा: गुम्हेगुम्हेसिया भोमचा इहिपा कुन्ह हे 
ख्वा: स्वयेगु परम्परा दु । 

ख्वा:स्वय्‌ बलय्‌ थःजिया छूवयाम्ह 
म्ह्यायमचा थ:थाय्‌ ब्वना हया फेतुके धुनेवं 
मरीचरी, फलफुल, वस: आदि म्ह्यायमचाया 
न्ह्योने ब्वये । न्यामरी, व्यांचामरी, कंगमरी, 
नापनापं मेमेगु मरिचरितनं च्याता च्याता तया 
ब्वयावयाच्वंगु दु । अम्व, बयूली, सत्बेसी, तुया 


(६) 


नाप स्याउ, सुन्तला, मेवा, धालय्‌ आदि सिजन 
अनुसारया फलफूलत न ब्वयग याइ । 
मेवामेस्ताइ, किसमिस आदि थ:गु इच्छा अनुसार 
व्वयेग प्रचलन दु । ब्वये धुनेवं म्ह्यायमचायात 
मवामस्ताङ्ग मरी ब्वयाज्वल निकुनिकु लिकना 
द्य:यात खग भाग, लमियात छगू भाग व 
म्ट्यायमचायात छगू भाग बिये । अले बौम्ह, 
दाजुकिजापिन्सं वस: ल:ल्हाये ब्वयातयागु फुक 
ल:ल्हाय्‌ धनेवं मेमेपि सकसिया थःथःगु 
गच्छेअनुसार वस:, कापः, धेवा आदि लः 
ल्हानाबिये । थुलि क्वचाय्‌वं मिजंया खल:पाखें 
सकसित गुलमरी बिया अय्ला निलु निलु लुया 
त्वंकेग चलन दु । गुम्ह गुम्हसिया मोसिप्व 
छप्व: छप्ब: बिया: गा:पिं नं दयाच्वंगु दु । 
जिलाजं दुचायेके : 

छवा: स्वय्‌ सिघयेवं जिलाजं का:वना 
जिलाजंयात जें ब्वना हया जिलाजं नं ग्वय्‌ सायूका 
सस:खल:या परिवारपिन्त परिचय (म्हसीकेत) 
छूयलात:गु थ्व परम्परा खः । थुलि सिधयवं 
साभिंधाक्व तया: बालाक भ्वय्‌ नक्सा गुम्हसिया 
मे छूयों ग्व: वाग: तया च:खायूका फक थयका, 
मेगु देयूमा भ्वय्‌ बॉलाक नकेमा:गु परम्परा नं 
मदगु मखु अले थुकन्ह म्ह्यायमचा जिलाजं 
नापन्तु छूवया वी । थुकुन्ह हे काय्‌ मचायात 
कवथा बी । 
लिलाज्‌ छवये : 

द्चायेका लिहांवया कन्हयकन्ह 
भौमचायात थ:छें छूवये माल । भौमचायात पर्सी, 
लॅ, गा:, ब्याग, लाकां आदि छज्वल पुरा तिका 
छवये माल । अनंलि समलि वम्हयात नं पर्सी 
त्वा: बियेमाल । अले सभिलु लमी भौमचा 
नापं छवया बिये । बहनी छेंया परिवारया छुम्ह 
छूबया: भौमचा कायूके छूवये । गुम्ह गुम्हसियां 
थथे वनेव प्यनु लिपातिनि लिहां वयूगु चलन नं 
दयाच्चंगु दु । प्यनु लिपा माजुम्ह लमी वना 
भौमचा सत: बनेमाल । अथे वनेबलय्‌ ध्वं छोयला 
ज्वना वनेमापिं नं दयाच्वंगु दु । थुकथं इहिपाया 
ज्याझ्व: क्वचाइ । 


थ्वहे झवलय्‌ गुगु गुगु जातिया दुने इहिपा: 
सिधयूका थ:म्ह्याय्‌ मचायात पितविड धका. 
कोथा विचा:यंका बहनी छेंज:या मिसापिं तापावक 
वनेग (मरिकसी) सिसाबुसा आदि ज्वना वनेमा:ग 
चलन दु । थथेतुं संप्याके धुंका: देगुपूजा बनेग 
गुरुवा (वसुवा) लाका: थः दुगु द्य:याय्‌ वनेग्‌ 
चलन दुसा गुम्हसियां लिलाधुँ चायूकेग धका: 
भौमचायात थ:छें छवयून्ह्यो थ:छें खल:पिसं 
कुछवयाहय्‌ मा:गु परम्परा नं दयाच्वंगु दु । ( 


' राजापाध्यायपिनि) । 


७) भिंबेलि याये : 

नेवा: जातिया छुं छुं जातीय दुने भ्वय्‌ 
ज्या क्वचायेका: कन्हय्‌कन्ह भ्वजय्‌ ज्या संपिं 
दुःखस्यूपिं सकसितं स:ता: विशेष पाहाँ याना: 
जा नकेगु याइ उकियात हे भिंबेलि यायेगु धका: 
घयावयाच्वंगु दु । 
नाता जोरे याय्‌ (सम्धि स्वाये) : 

इहिपाया ज्या फुक्क क्वचायधुंका: नाता 
जोरे यायूगु धका: सम्धि खल:पिं स:ता बांलाक 
भ्वय्‌ नका छवय्‌माल । न्‍्लफ--झहिक-काय्‌ 


"छेंय्‌-सतीम्‌-कक- । थथे सम्धि मस्वायक सम्धिपिं 
छेंय्‌ वनेमज्य्‌ धयागु धारणा दयूका वयाच्वंगु 
दु । 
बिचा: या:वने : 

बिया: छवया बाछि अर्थात्‌ १५ नह 
मफनीबलय्‌ बिचा: या:वने धका: तल्ला । वर्खा) 
नसाज्वलं सिसाबुसा मरीचरी ज्वना मांम्ह व 
कुमी ज्वना वनेमा:गु चलन दुसा । अथे हे 
मक: कुके छवय्‌ धका: चिकलां थः म्ह्यायया 
थाय्‌ मक: दोलाह गा, लाकां वस: आदि ज्वना 
मांम्ह बनेमा:गु चलन नं थन दयाच्वंगु दु । 
दीक्षा (देखा) कायेगु : 

थ्व तन्त्रचर्या अन्‌सार धारणा 
यानाच्वंपिन्त दीक्षा देखा बीगु व कायूगु परम्परा 
खः । थ्व फुक्क जातिइ दयाच्वंगु मदु । 
स्थविराभिषेक (याक्‌लिं लुयेगु) : 

थ्व परम्परा फुक्क जाति नं दयाच्वगु 


(७) 


खने दयाच्वंगु दु । देगु पूजा, सीग, सनाग, 
त्वा: थाकलि, बहाबहीया थाकलि जुल धाय व 
आसम त्यला विधि अनुसार पूजा याना थाकली 
लुयूमा:गु परम्परा थौतक नं दयाच्वंग द्‌ । 
भिमर यारोहण (ज्यायजिथि जंको) : 
ज्याथ जिथि जुइधुंकपिं मां बौपिन्त थः 
काय्‌ म्ह्यायूपिसं थ:ग॒ आयुर्धा थपे यायेग ता: 
आयुतकं मां बौपिं थ्व संसारय्‌ दया च्वनेमा: 
धयागु ता:तुना नहयन्हयदँय्‌ यायेगु, भिमरथारोहण, 
चयन्यादँय्‌ यायेगु देवरथारोहण, गइगुदंय्‌ यायेगु 
अर्थात्‌ छग शताब्दी (सच्छिद) यायेग 
महारथारोहण आदि याना मां बौपिन्त देवत्वय्‌ 
छवया हनेभनं यानावयाच्वंगु थौंतक नं दया हे 
च्वंगु दनी । 
५) विगु पूजा : 
दिगु पूजा नेवा: सभ्यताया म्हसीका 
खः । प्रत्येक नेवा: परिवारया दुने थ:थ: कव: 
पुचः दयाच्वनी । उगु समुदायया थ:थ:हे कुल 
देवता दयाच्चनी । उगु कूलदेवतायात हे दुगुद्य: 
धायेगु नं यानावयाच्वंगु दु । अले उम्ह द्यःयाथाय्‌ 
सपरिवार कव: मुना: पूजा यायेग हे दिगु पूजा 
वनेगु खः । विशेष यानाः दिगु यःया मूर्ति दुग 
खनेमदु । 
दिगु द्य: कुलदेवता थःगु कलयाम्ह द्य: 
खः । अथे जुयानिन्तिं थःगु कलयापिं उम्ह 
द्यःयाथाय्‌ थ्याइ । अनंपिनेयापिं थ्व द्यःयाथाय्‌ 
थ्याइमख्‌ । 
थथेतुं कायूमचा बुल धा:सा नं काययात 
जा नके धुन कि दुगु द्य:याथय्‌ दुतियेग धकाः 
द्यःयाथाय्‌ दुतिना: खल: सरह भाग थ्याकीगु 
ज्या जुड । अधे हे भौमचा दुतिये धका: नं 
इहिपा यायेघुनेव भौमचायात दिगु च:याथाय्‌ 
यंका: किसली छायेकाः दुतियेगु ज्या जुइ । 
थनिनिसें थुगु कलया दुज: जुल धयागु मान्यता 
प्राप्त यायेगु ख: । अन्तर जातीइ रुप विवाह 
जूगु खःसा उगु कलया दुजलय्‌ दुथ्याइ मखु । 
अर्थात्‌ उगु कलया मान्यता दइमखु । थ्व भीग 
परम्पराया मान्यता खः । भौमचा दुतिनिबले 


दुगुद्य-या पिनेस भौमचायात लसकस यायेमाल । 
लसकस यायेवलय द॒तिम्ह भौमचायात थाकली 
नकी न कोत: ज्वने न्वकी नकीनं धोज्वना धोसग 
विये धनेव सिफ लयेमाल । थली धनव म्वम्ह 
नकीन तफीलय न्व्रका नकी न ल:था: हायक 
थाकली नकी न ताचाज्वना भ'मचायात द्य: 
चाहिकी किसली छाना च: भागि याक । अल 
सिन्ह तिय सिन्छा छायक । 
सीघुंका: यायेग क्रिया : 

थ्वह झ्वलय भीग मानवजीब अन्त 
मजूतल्ले कीपि सुख द:खया पारांधड च्चना थ्व 
जीवनांचा न्ह्यानाच्चान । तर भीत: न्ह्याक्व 
हे दसां सन्तस्तिता कायमफ्ग मनूतयग निम्त 
बॉमला:ग लिच्च: खः । थुक दन थःथ:ग्‌ स्वार्थं 
जायका भौतिकतायात घयप्येगु प्रयत्न यानाच्वसा 
अन्तय्‌ वया आध्यामिकता वाहक मने भरोसा 
बीग मद्‌ धयागु वा:चायका भी मनूतयम स्वार्थी 
वा निस्वार्थी मनयात सिचुका छवयग जतन याइ 
तर न्ह्याक्व हे प्रयत्न या:सा छन्ह शव आनत्यग 
संसारयात त्व:तावनी । 

थ्व ससारय जन्मजक्क पाणीप 
सिनावेनमा: । सन म्हा: वा सीमखु धका: कसय 
जसां च्वनेदैगु थ्व संसार मखु । प्रकतया नियम 
ख: । थ्व विधिया विधान ख: । विधि विधानया 
दने अन्तत: थ:ग्‌ देहयात त्याग याना प्राणवाय 
पिहाँ वनेधुसेलिं दिवगत आत्मायात शान्ति व 
दुर्गति मोचनया निमित्तय्‌ थ:थःगु सस्कार खतं 
सी उथे याना, कतले तया: थ:थ:गु इलाकाया 
मशान (दीपय) शब यात्रा याना दाह संस्कारया 
निमित्तय्‌ प्यम्ह पासां क्वबइका कार्यापं बौपिं 
फकी वाये सकलें स्वाँय्‌ स्वांय्‌ ख्वयका थ:पिनि 
इष्टमित्र ज:ला खःला आदिपिं ल्यूल्य्‌ तया: 
पुरोहितपिं पाखे धारणी ब्वंका: सनागु खल:पिं 
सनावया सीग खल:पिन्सं अन्त्य संस्कार याना: 
(दीपय यायेमा:गु ज्या) की नेवा: समाजया दुने 
समानरुपं चलय्‌ याना च्वयाच्वगु दु । 
सीत धायवं : 

ल्वाहारिन रक्षा प्राणवायु पिहावयेधुंकल 


( ८ ) 


धयाग अनुभूति जइव छु ई स्वया: न वा चपि 
म्हय तयावीमाःगु दु । यदि थथे मतलधा:सा 
पिहां वनेधुकग प्राणवायु हाकनं लिहा वै धयागु 
धारणा द्‌ । थ्व तल धायव ल्याहाँ वइमखुत 
धका: सीकग कीगु जनविश्वास दु । च्वय क्वय्‌ 
मत: तयग नं कीगु चलन दु । मा:मा:पिन्त 
मन्त धयाग सुच छवयमाल । गुथि द॒सा गुथि 
पा:ला:यात न सच छवय । 
३) सिइग खल: 

सिडगथि धमंगथि आदिया नाप 
न्ह्यानाच्वग॒ गाथ खः । थुगु गुथिया मुंज्या 
धयागु हे अन्तिम संस्कार क्वचायेकेग ख: । थ्व 
गथिया गुथियारपिं वा गुथियारया परिवारपि सं 
नं मन्त धायेव गुथिपा:ला:यात जानकारी 
बियेमाल । गुथि पा:ला: नं गुथियार सकसित 
जानकारी विइग्‌ याइ । जानकारी दयेधुंका: सकल 
गथियारपिं उग मदथाय्‌ छेंय्‌ भेला जू वड । 
अले सकलें जाना: मा:ग ग्वाहालि याना: सिइ 
उथय याना: दिपय्‌ यंका: सिड उया: नौचुइका: 
ज्या कवचायकेग ख: । 

थुकथं छेँज:या सिइगु मदुपिनि गोंतयसं 
उइयकेग धका: याकंग परम्परा दयाच्वंगु दु । 
गोंतयसं ज्यापुतय्‌गु सी गुथि याइगु ख: । गोंतयूसं 
बज़ाचार्य, शाक्य, उदास, श्रेष्ठ जातियात जक 
उथय्‌ याइ अनं मेग जातिया सिड उइग्‌ ज्या 
याइमखु । सी गृथि धयाग्‌ थ:थ: स्वजातिया दुने 
थ: थ: हे दयाच्वंग दु | थ:हे गुथियार बाहेक 
मेपि सिड उथाय्‌ यायेगु ज्या याइमखु । 
४) सनां गयि : 

सनांग धयाग नं सिइगु छेँय्‌ मा:गु 
ग्वाहालि याना: सना: बनेगु ज्या या:गु खः । सं 
नं गुथियारत मन्त धायेवं कन्हयकुन्हं बिचाः 
वनेगु ख़: । 
द्खा पिखां तिये : 

भी नेवा:तय्‌ थ:थ:गु संस्कारकथं अनेक 
विधि विधान याना थ्व पार्थिव शरिरयात 
पितयंकेत मा:गु हारग्वार धुका: थ्वहे झ्वलय्‌ 
दुखापिसां तीगु धका: मी तइम्हेसिनं गोवरं 


स्वस्तिच्चका: उकिइ द्य:ने पुल लाया उकिया 
द्यःने तयूकाप: लाया उगु पार्थिव शरिरयात 
उगु तय्‌ कापतं भूना कपालय्‌ ह्याउंक सिन्ह 
तिका: जात: नं कपालय त्वप्‌इका खें नया व लं 
म्हतिइ तयूका मी तडम्हेसिन मुलुसुका कर्वानसे 
इतिइति सुयेके विये अले पुलूभूना देवं फायका 
थुम्ह सीम्हयात महादीप (मत) दयेका धयाग 
भावना स्व: । 

गुम्ह गम्हेस्यां थुगु पार्थिव शरिरयात 
सनानं मखंक ग॒थियारत जक च्वना, उम्ह 
सिनाबंम्ह मनयात ख्वा:सिका कोलंबुइका, चिक 
आदि नं बका: समा: याकेगु भावना खतं नं 
यानावयाच्चंग मदुगु मखु । थुलि बाहेक मेगु 
फुकक हे उथें ख: । 
छवासय्‌ वाये : 

दुखापिखा तिइ सिधय्‌व सिनां बंम्हेसिया 
वसः, सखु छुपा: व जनी आदि तया: मिसापिं 
फुकीपिसं छूवासय्‌ वाकेछवइ । थुकथं याये 
मा:गुया हनिं धेगु मृत्यु जुम्हेसिया रोग आदि 
सरे जुया मवयूमा धयागु भावना खः । 
पाखाक थने : 

खवास वना लिहा वयवं पिखालखु स: 
पाखाय्‌ कोसं च्वना भाजनय्‌ सप्पा, मो आदिया 
मि च्याका: कं थने । थुकियात हे पाक थने 
धका: धया: वयाच्वंगु दु । थुग सप्पाया कं 
याना अनेक रोग व्याधिया कीत: उखेथुखे दया 
च्वन धा:सा दककी नाश जुया: वनी धयाग 
भावना ख: । 

भुजंयात पा:चा वाके छवया पार्थिव 
शरिरयात पित हया कतालय दने तया: देवं 
फायूका आकाश मा: (अकायमा) तया: स्वांकिप 
अविर धेवा होला यमवाद्य (नायूखिं) यमतुर्य ( 
का: पुइका) जात्रा याना थ:गु इलाकाया शम्साने 
(दीपस) प्रस्थान याई । थुबलय्‌ गुम्हसियां सिना 
वम्हेसिया म्ह्यायूपिं ग्वम्ह दु व फुककसिनं लॅ 
दुखि वा हवला ख्वया: वनेमा:ग्‌ चलन नं दु । 
सौ सायगु : 

थ्व सौ सायगु मां अबुजूसा कायूमचां, 


(९) 


भात जूसा कला नं सौसाय्‌ मा:गु झीग चलन 
खः । सौ सायेग धेग दुखापिखा तिउथाय 
स्वस्तिच्वग गोवर निग: धोभिग: तयातइ । छग्व 
पा:चा वाम्ह भजंयात बीग वं छवास वाययकसा 


छग्व घौभिग: सो साइम्हसिया पिखा लखुड 
तछयायमा:ग चलन दु । 
पिचा वाये : 


पार्थिव शरीरयात पितयके धुनेवं छेंय्‌ 
छुखां बॅपुना उगु धू फुक्क मुना: पिचाय्‌ तया: 
बँ पुनाग तुफि नं तया: छूवासय्‌ वांछवये यंके । 
अन्त्यक्रिया (लिको पिण्ड यये) : 

दीपय्‌ थ्यंका विधिवत्‌ सिया द्य:ने तया 
म्हक्‍वब्यूपिं, ख्व:यावंपिं सकसिन अन्त्यय 
श्रद्धाउजलिया रुपय्‌ ल: त्वंका: लिकोपिण्ड थ:यत 
तुतिक्वय्‌ च्वना लिकोपिण्ड थये । वज्राचायं, 
शाक्य, तुलाधरपिनि थः: गुरुद्वारा वाक्ययाका: 
याकूसां मेमेपिनि गुथियारं हे लिकोथ्यं थयकेगु 
चलन दु । थ्व च्वका बजियागु स्वंगः पिण्ड 
थई (पन्छिया कलय जन्म, पशया कलय जन्म, 
प्रेतया कलय जन्म मजुइमा धइग ख.) । 


कागपिण्ड, स्वान पिण्ड, प्रेम पिण्ड ख: । थुलि 
सिधयवं मि तया अन्त्यय्‌ संस्कार सिदइ । 
मि तये: 


लिकोपिण्ड थये ध॒नेवं न्हापां च्वकाबजि 
तयाह:गु खालिग धौ भ्यग: ज्वना पार्थिव 
शरीरयात चाहिका पार्थिव शरीरया तृतिकवय्‌ 
तछ्यानालि अंपचां, ल:धा: हायेका न्ह्यखतं 
स्वचा: व अखतं स्वचा: चाहिइका भुपइके । 
थुलि धुनेबं मिप्वा: ज्वना स्वचा: चाहिला मृत 
शरीरया द्य:ने मिप्वायँ तये । मि तये । 
अस्ति काये : 

पार्थिव शरिर फुकक च्याना भष्म जुड 
धुनेवं छ्योयागु अस्तु (क्वँय्‌) ल्हाःनिपा याग 
तुति निपा यागु, क्वॅय्‌, न्याग: पिलाचा (चायागु 
थल) तया लिकया छेंय्‌ हइ । अले व अस्तियात 
अस्ति प्रक्ष्यात्मा यायेगु विधि अनुसारं अस्ति 
सिलेगु ज्या याइ । थुगु परम्परा मानन्धरतय्‌ व 
चित्रकार, तण्डुकार आदिया यायेमा:ग परम्परा 


द्‌ । 
भष्म प्रवाह (नौ चुडके) : 

व पार्थिव शरीर फक्क च्याना भष्म 
जड ब अस्निका-सा अस्तिया भाग छतय याना 
चाया: पिलाचाय तय धनब ब भष्म फक्क छुथास 
मना (द्वोचिना उकिया मदम्हेमिया आर्कात वयक 
मन्‌ ज्याना हर्थामखा को म्हत्‌ तया पूजा याना 
उगु नो फक्क पूलइ तया खुसी चइके छवड । 
थालि धनेव मित:पिं व खाया व:पि सकले लिहां 
वना बलिंपिया छेय दहा वने । मित:पि छेँयापि 
भष्म प्रवाह यायेत मच्वन धा:सा गाथियारापसत 
नो चुइका फुवक ज्या क्वचायका सी मृत धयाग 
सच छेंय क वनी, सुच विड । 
चिपंथिक: वयग : 

सी मत धयाग सच वयव स्या:पि 
म्ह्यायमस्त, सर्माध खल:पाज खल: मकसन 
बाज, मरी, एला उअना चिर्पाथक: वड । डाँमस 
ह:ग फक्व मदम्हेसित भाग तय माल । 
विचा: फये (विचा: वये) : 

कन्हयकन्ह सथ: न्हापा थ थिति पामा 
भाइ, सनाग खल: दापनि सनाग खल: सक्ले 
विचा: वड थः गरु दुर्गति पारशोधन धारणी 
ब्वना च्वना सार्यामतय जसा बिचा. बयत थः 
गरुपि व्वनाहया धारणी व्वकमा:ग चलन द॒सा 
स्या:पि म्हचायमर्चापस न थ: गरु व्वना हयमा:ग 
चलन दयाच्चग द । गुग्‌ गग जार्तारपान गरुड़ 
पुराण न ककेग याइ । न्हापा न्हापा जूसा विचा: 
खः ल्हायृगु न चलन दयाच्वग दु । 
मन्द: च्चये : 

सिना स्वन्ह दुखन्ह बज्राचार्य, शाक्य व 
उदायूतय्‌ दगति परिशोधन मण्डल च्वका 
कलाशार्चन पुजा याना अस्ति का:गु दंसां अस्ति 
प्रक्ष्याल विधि अनुसार पूजाया (अस्ति सिलेग्‌) 
ज्या याई । थ्व क्रिया अन्य जातिइ खनेमदु । 
व्याहा वये : 

थ:थितिपिं सकले बजि, धौ, पाल साख: 
(चिनी) आदि ज्वना सिना प्यन्ह दुखुन्ह ज्वना 
वयेमा:ग्‌ प्रचलन दयाच्वग दु । थ्व सर्कासया 


( १० ) 


उथेहे धायमा: । तर प्यन्हनिसें न्हयन्हमा छन्ह 
न्ह्योया दने ब्याहा वयमा: । थ:थितिपिन्सं सीथाय्‌ 
छें ग्वहालिया रुपय्‌ वइगु परम्परा ख: । थयथेतुं 
मरिब्या धका: मरि फलफल नं ज्वनावयेग चलन 
दु । थ्व लत्या न्ह्य:तक वयेज्य्‌ । 
ल्वचा: फये ल्वचा वये : 
सिना प्यन्ह दयूवं स्यास्या:पि थ:थिति 
खल:पि बहनी ख्व:या मिसापिं वड । छेंय्‌ च्वंपि 
दुखंक:पिं नं सम्बन्धित थासय्‌ च्वना ख्व:या 
च्वनी । ज्यापुतय्‌ जुसा ल्वचा:बया खतं हे 
ब्याहा नं ज्वना वइ । वचज्ञाचार्यपिनि दुर्गति 
प्रि शोधन मण्डल उला १०६ प्वा: मतं चाहय्‌का 
मन्द: उला तइ । तर थौंकन्हय्‌ वया थ्व 
ल्वचावयग लोकाचार धका: ल्वचा:वयग्‌ 
म्वायकपि नं खनेदु । 
मण्डल पूजा (मन्द: पूजा) : 
बज्राचार्य, शाक्य, उदायूतय्‌ थाय्‌ न्यान्ह्‌ 
दुकन्ह दुर्गति परि शोधन समाधि दना मन्द: पूजा 
याइ । थ्व चलन अन्य जातिइ मदु । 
ल्वचा: बजि नये : 
सिना खुन्ह दुकन्ह ल्वचा:बजि, नय्गु 
धका: म्ह्याय्‌ मचातयसं ज्वरे याका: दुखंक:पिं 
फकीबाकाय सकलें च्वना न्याता घासा दयूका 
नयूगु खः । गुन्ह गुम्हेस्या म्ह्याय्‌ मचापिसं 
थ:थाय छेंय्‌ ज्वरे याना हया दुमा:पिन्त नक: 
बइग॒ ख़: । थुबलय्‌ ला तया: नयेमज्यू । 
न्हयन्हुमा तये (न्हयनुया जा विये) : 
सिना न्हयनु दुकन्ह म्ह्याय्‌मस्तसं ज्वरे 
याना, फुकक न्हय्‌ता न्हयूता किसिमया नसात्वसा 
ता: लाका: पिखालखुस न्हयूनुया जा बिइ थ्व 
का: वैम्ह जोगी ख: । वज्राचार्य व शाक्य न्हय्‌नं 
हे न्हयूनूमाजा बी सिधयका दुब्यंक वना घ:सूनं 
उकन्ह हे यायेगु परम्परा दु । 
पाखाजा खाये : 
न्हयनु कुन्ह बहनी लँय्‌ जुइपिं सुं मदय्‌वं 
पाखा जा धका: पाखां कने खायेगुयात आकाशय्‌ 
जा: तयूनं धाइसा गुम्ह गुम्हेसिया पिखालखुस 
तया भिगतं त्वपुया तइ कन्हय्‌ कुन्ह स॒थ: न्हापां 


उला खुसि चुयके छवयेग याइ । 

वज्जाचार्य, शाक्य, उदायूतय्‌ जसा न्हयून्‌ 
खुन्ह सुथ न्हापां दुर्गति परि शोधन मण्डल विसर्जन 
याना वाके छवये धनेवं छे छखा नीसि याना: 
न्हयून्‌ जा ज्वरे याना सिधयवं पिखालखुस 
न्हयूनुया जा (न्हयनुमा) तये धुनेवं, दूव्यंक: वना 
लिहाँबय्‌ व पिखालखुस ग्वास्वां कया: छेंय्‌ थाहां 
वने गृहशृद्ध यज्ञ (घ:स्‌) याये पूजा ज्वी । थःगु 
चूडाकर्म यायेगु विहारस नं घःसू पूजा (होम) 
याके छवयमा: । पूजा सिधयूवं थः गुर्यात दान 
प्रदान याना (फुक्क ज्या क्वचायेका कन्हय्‌ कून्हु 
निमो याना लोकोत्तरपिण्ड थइ । थुकथं दुखकः गु 
लिसेया ज्या क्वचाइ । मेगु जातिया केवल थुकुन्हु 
न्हयूनमा तय्‌गु व बहनी पाखाजा खायेगु जक 
ज्वी । थ्व पाखजा खायेगुलिनं थ:थ:ग्‌ 
परम्पराकथं गुम्हेस्यां म्‌ जिलाजनं खायेमा:सा 
गुम्हस्यां म्ह्यायमचां खायगु याइ । 
पा:वये / पा: छवया हये : 

घ:स्‌ कन्हु थ:स्या:पिं म्ह्यायूमस्त व 
थ:छें खल:पिसं पा: छवयाहये धका: ला, भृति, 
क:स्‌, पाल, मस्या आदि तया: छूवयाहये माल ।. 
गुम्हगुम्हेसियां बुका नं छूवया हयेगु याना 
वयाच्वंगु दु । थ्व परम्परा वञ्ाचाय, शाक्य व 
उदाय्‌ समुदाय दुने जक दयाच्वंग दु । 
दृब्यंके : 

वज्राचार्य, शाक्य बाहेक मेपिं सकसियां 
सिनावना झिन्ह दुखुनु दमा:पिं सकले खुसी वना 
म्वल्हया सँ खाय्‌ मापिनि सँ खाना पंचगव्य कया: 
वर्खि च्वनेमा:पिसं वर्खि वसतं पुना मीतःम्हं 
मार्गशोधन याना पंञ्जगव्य लंदुछिं हाहा याना 
वया पिखालखुस भपुइका थ:गु छेँय थाहाँ वनी । 
अले सकसियां कौला याना (चिपंथिये) । 
राजोपाध्याय व श्रेष्ठ समुदाय जूसा दूव्यंका लिहाँ 
वना उकुन्ह बहनी दीपय्‌ वना जाप्व: खा: 
वनेमाल । कन्हेकुन्ह एकादश पिण्ड थयेगु धकाः 
कोखं मगायेक (को मदनिबलय्‌) पिण्ड थयमाल । 
ग्वास्वां कया: घ:स याये : 

झिनिन्ह दुकन्ह न्हापां ग्वास्वां कया: घ:सू 

याइ । थ्व ग्वास्वां काय बलय ग्वा, ग्वय, सिंका 
जक कासां गा: । तर गुम्ह गुम्हेस्यां सिया कचिग 
स्वला न तया: याना वयाच्वंग्‌ दु । 
भ्िस्वन्ह लत्या : 

घ:सूया कन्हय्‌ कुन्ह भिस्वन्ह लत्या 
याय्‌गु धका: फुकी वा कायपिन्त फुकय याना 
बीग निम्ति याना वयाच्वंग्‌ क्रिया ख: । श्रद्धा 
याना बी गुम्ह गुम्हेस्यां थ्व भिस्वन्ह लत्या 
अनिवार्य नं जुयाच्वंगु दु । 
लयप्ये थये : 

मदुम्हयूसिया नामं लयूलय्‌ श्राद्ध यायेग 
परम्परा नं दु । छु जुया श्राद्ध मयासा लयबीग 
धका: ब्बतया जोगीयात बीगु परम्परा दसा 
थ:पुरोहितयात निसला सिरा आदि दान यायेगु 
परम्परा दु । हाकनं राजोपाध्याय छथरी श्रेष्ठ 
समुदाय दुने थुगु परम्परा खनेदयाच्वंग मद्‌ । 
अप्वसिया लत्या याना कन्हय्‌ कन्हनिसें तिनि 
लय्‌प्यं थयेमा:गु नियम चिनात:ग्‌ दु । लत्यायां 
कन्हय्‌ कुन्ह तीर्थय्‌ बना द्वादश तीर्थ (भिनिगु 
तीर्थ) वंसा गुम्ह गुम्हेस्यां छगू जक तीर्थय्‌ नं 
श्राद्ध यायेगु चलन मदग मखु । 
लत्या याये : 

येया वज्राचार्य शाक्य बाहेक स्वनिग:या 
फुकक जातिइ परम्पराय्‌ यायेमा:ग॒ क्रिया ख: । 
थुकुन्ह थः पुरोहितं मा:गु पजा याका: लौकिक 
लोकोत्तर पिण्ड थइगु ख: । ज्याप, 
चित्रकारपिंथाय्‌ लोकोत्तर पिण्ड (जाप्यं) थ:सा 
अन्य जातिपिंथाय्‌ पोप्यं थयेग खः । थकन्ह थः 
पुरोहितयात गच्छे अनुसारं दानप्रदान नं याइ । 

थुगु परम्परा अनुसारं समानुत्तर पिण्ड, 
समापिण्ड, स:पिण्ड व लीनपिण्ड आदि थयूगु 
ने याना वयाच्वंगु दु । 
पेश्कि ब्वने : 

मांबौ मदयधुंका: झिंस्वन्हु क्वचाय्‌ धुनेवं 
पेशिक ब्वने धका: उम्ह परिवारया पाजुपिन्सं 
बा निनिपिन्सं स:ता बांलाक भ्वय्‌ नकेगु याइ । 
थुलि थुनेवं पिनेवना नय्‌गु त्वनेगु यात फुके 
याय्‌गु ख: अर्थात्‌ पिनेवना नयूत्वने जिकेगु खः । 


स्वाला याये : 

थ्व क्रिया येया वड्धाचार्य व शार्क्यार्पान 
याइगु क्रिया खः । थुमि लत्या यायेम्वाः । 
वञ्जयानी परम्परा खतं पुजा याना चचा हाला 
लाकात्तर पिण्ड ।जाप्य, थया: यायग क्रिया ख: । 
खला याये : 

य्व क्रिया फ॒कक जाति यायेमा:ग क्रिया 
ख: । थग क्रिया लत्यावलय थतु यायेगु क्रिया 
खः । युवले विशेषत पुरोहितयात बहया दंगा व 
गा दान याइग परम्परा न दु । 
लयप्यं यये धके : 

लयलय पतिक श्राद्ध यात धा:सा 
भिनिलाया श्राद्धया तिथि कन्ह लयप्य थये धुके 
माल । अवले सहश्राहांत हाम याना षोदश पिण्ड 
ययेमाल । 
दकिला याये : 

थ्व क्रिया लत्या खुलायें तृ यायेग खः । 
थुकन्ह बखि फकय यायेमा:पिस फुकय्‌ यायेग 
व चिक, द्रु, धौ, ग्वा:, ग्वय्‌ आदि नं फुकय्‌ 
याये । अनंलि सग काये भ्वय नये । 
निर्देधा तियी : 

थ्व खुला, दाकला बलेथेतु पूजा याना 
पिण्ड ययेग क्रिया ख: । थुकी विशेषरुप दानप्रदान 
याना च्वनेम्वा: । थुकथ निदंया तिथी क्वचायव 
सोर्‍ह श्राद्ध, ना काय फक्को पिण्ड थ: थाये वा 
दुथ्यावना धयाग परम्परा दयाच्वंग दु । 
भिंपजा याये : 

मेमेग जातियापिनि यायेमा:ग॒ मखु, 
वद्भाचार्य शाक्यपिनि जक दकिला कुन्ह बर्खि 
फकय्‌ मयासे कन्हय्‌कन्ह लयसिवाज्वलं पुजा 
याना बर्खि फुकय्‌ याये । दुरु, धौ, ग्वा:ग्वय्‌, 
चिकं आदि नं फुकेय्‌ याये । 
पाहा ब्यने : 

मदुम्हया नामं लत्या, खुला व दकिलाया 
दूने विशेष याना: सीबलय्‌ ग्वाहालिया:पिं, 
बिचा:वःपिं, ब्या:व:पिंया नापनापं थ:थिति 
फुकिबाकाय्‌ हातानाताकुता ब इष्टमित्र सकसितं 
ब्बनेगु खः । थ्वयात हे पाहा ब्बनेगु धका: 

धयावयाच्वग्‌ दु । थुगु परम्परा गुम्हगुम्हेसियां 
झिस्वन्हकन्ह हे ब्वनीपि न दयाच्वंगु दु । 
प्यनय्‌ छा:बये (पिण्ड छा:वधे) : 
लत्या, खुला, दकिला तिथि आदिया श्राद्ध 
यायेबलय्‌ प्यनय्‌ छा:वये धका: थ:म्ह्याय्‌ मस्त 
य:छें खल:पिसं धौ छग्व:, जाकि, सिन्ह, स्वां, 
धु, धुर्पाय्‌ आदि तया: वयेग्‌ खः । थौंकन्हय्‌ 
बया: मच्हि, फलफुल आदि नं हयेगु चलन 
दयाच्वंगु दु । थ्वयात गुम्हेसिया प्यंकी त:वयेगु 
धका: नं धायेगु याना वयाच्वंगु दु । 
युकथं दिवंगतया नामं श्रद्धाञ्जलि देछायेगु, 
समवेदना बियेगु, बिचा: हायेकेगु आदिया नापनाप 
दछिया दुने यक्व यक्व ज्यार्ख याना वयाच्वनी । 
गुकिया हनिं खः, मदुम्ह याकनं तरे जुया: सुखावति 
भुवनय्‌ वास लायेमा, वैकुण्ठ वास लायेमा, मोक्षफल 
प्राप्त जुइमा, निर्वाण प्राप्त जुइमा, महायानी 
परम्परा कथं दुर्गति मोचन जया: सुगति प्राप्त 
याना हाकनं थःगु हे कूलय्‌ जन्म जूवयेमा धयागु 
आसिका याना: आपालं मेमेगु कामना याना: अनेक 
धर्मकार्य याना: पुण्य संचय याना: दिवंगत जभ्हप्रति 
प्रणिधान यायेग कीगु संस्कार संस्कतिया मू लक्ष्य 
खः । 
संस्कृति सस्कारया दुने जन्म जूसांनिसे 
दिवंगत जुइधुंका: तक यायेमा:गु क्रियाक्रम च्वय्‌वने 
धुकगु दु । थथेतु याना: सीधुम्ह मदये धुंक्‌म्हया 
नामं हनेमा:गु कीगु नख: चख: नं दयाच्वंगु दु । 
गुगुं पक्ष थ:थ:गु जातीय आधारकथं नख: चखःयात 
ता:लाका न्ह्याका वयाच्वंगु दु । गुगु दच्छिया 
दुनेया नख: चख: मध्ये दिवंगत जुयावंपिनिगु नामं 
यायेगु ज्याखंयात थन न्ह्यब्वयेगु कत: याना च्वना । 
उपाक बने : 
भाद्र शुक्लया द्वादशीकन्ह सन्ध्याकाइलय्‌ 
बोद्धस्तोत्र (नामसंगीति) पाठ याना: पाल्या तया: 
घूं धुपाँय्‌ च्याका: थॅनेया थँहिति, कोनेया क्वहिति, 
तक चा:हिका दिवंगत जुया वंम्ह तरे जुयेमा 
धयागु आसिका याना: हनावयाच्वंगु दु । थुकिड 
वज्राचार्य, शाक्य व उदायूतय्‌ थाय्‌ जक गुरुजुपिन्त 
तुत: ब्वंका यंकेगु चलन नं दयाच्वंगु दु । मेमेगु 


जातियापिनि पाल्चा तया: धुं च्याका: जक 
चा:ह्यूसा गा: । ज्यापु व सायूमितय्‌ दापा थाना 
चा: हिलेग न याना वयाच्चंग दु । थथेतुं भाद्र 
शुक्ल चतर्दशीकुन्ह थथे हे तुत: ब्वना: पाल्चा 
तया: मस्तयत झ:झ: धायेक बसत पुका कमारी 
चा:हिक्व: चाहिलेगु याइपिं नं दयाच्वंगु दु । 
दागिं वने : 

भाद्र शुक्ल चतुदर्शी कन्ह कमारी खः 
साले ववचायेवं दाशिं बने धका: दिवंगतया नामं 
बिब: ह्वला: दागिंया नापनापं चाहिलेगु परम्परा 
ने दयाच्चंगु दु । गुगु भूतिसतलं पिहा वयाः 
कमारी चा:हिक्व चा:हिला भुतिसतलंत 
क्वचायेकेगु खः । युलि धुनेवं बौमत स्वया: 
यंकी दह इन्द्र दहलय्‌ म्व:ल्हूवनेगु प्रचलन नं 
दयाच्वंग्‌ दु । 
न्यक पदक: वने : 

गुला लाया दुने स्वयम्भू महाचेत्यय्‌ वना: 
न्यक्‌ पुइक: वनेगु परम्परा नं दयाच्बंगु दु । थुगु 
परम्पराया दुने निसला:, केभू, दक्षिणा आदि तया: 
हारति अजिमाया न्ह्यनेच्वंगु सतलय्‌ न्यकबाजयात 
पुजा याना: न्येक्‌ पुइकेगु परम्परा दु | थकिइ 
विशेष याना: वोद्धतयसं जक ब्वति काइगु ख: । 
साया: छवये 

वज्राचार्य, शाक्य, उदाय, सायूमि व 
चित्रकारतय्‌ साया: छूवयेम्वाःगु खनेदु । मेगु फ॒कक 
जातियापिन्स साया: छुवयेमा:ग॒ परम्परा द्‌ । मनयात 
साया किपा: दूगु पिरिचां पुयेका: सायारुप बिया: 
गुम्हेसित जोगी याना: नापं सायात छूवयेगु याना 
वयाच्वंगु दु । नापं स्वारि, मार्पा, फलफुल आदि 
दान याना: दुरु, साखति आदि नं साया: वःपिन्तं 
त्वंका दान प्रदान यायेगु परम्परा दयाच्वंगु दु । 
बालाउ वने : 

मंसीर कृष्णया चतुर्दशी कन्ह थः मदुपिं 
दिवंगतपिनिगु नामं पशुपति मृगस्थली गुता बीब: 
ह्वला: दिवंगत जुयावंपिं मभिंगु कलय्‌ मलासे 
भिंगु कुलय्‌ जन्म जुयेमा धयागु आसिका याना: 
चा:हिलेगु परम्परा दयाच्वंगु दु । 
मतः च्याक: यने : 

मदुम्हेसिया नाम थीथी द्य:पिंथाय्‌ वना 
देवा च्याक: वनेग परम्परा न दुयाच्वगु द्‌ । थुगु 
मदुम्हेसिया झिस्वन्हया क्रिया क्वचाया कन्हय, 
कसं खुन्हनिसें मत च्याक: वने धका: सच्छि व 
च्याप्वा: देवा च्याका निसला:, कभू तया 
द्य:द्य:पिन्त छाया बयेगु परम्परा दयाच्वंगु दु । 
थुग परम्परा दुने गुम्हसिया थ:गु कुल देवताया 
थासंनिसें च्याकेगु या:सा गुम्हसिया जनबाहा:द्य:या 
थासंनिसें च्याकेगु यानावयाच्वंगु दु । 

थथेतुं याना स्वयम्भू थाहां वने सातं 
स्वम्ह भगवानया क्वस दथुस यमद्वार धका: 
धयाग याना वयाच्वंगु दु । अन न मत च्याका: 
स्वयम्भू महाचैत्य अमिताभ तथागतया न्ह्य:ने 
नं मत च्याकेगु याना वयाच्वंगु दु । अथतु 
नमो बद्ध, प्यम्ह करुणामय, 
(जनबाहा:द्य:, च्वभा:द्य:, नाला करुणामय च्य: 
व बुंग:द्य:) खास्तीया बौद्धनाथ, गुहेश्‍वरी, 
यंया: बलय्‌ इन्द्रायणी आदि थ:थ:गु आस्था, श्रद्धा 
कथं मत च्याक: वनेगु परम्परा दयाच्वंग्‌ दु । 

थुलि दिवंगत जया वना: दच्छिया दने 
हनेमा:ग॒ संस्कार संस्कृति ख: । 
गोकर्ण औंसी (बौया ख्वा: स्वये) : 

भाद्र कृष्णया औसी कुन्ह थ: मदयेधुंकम्ह 
बौया ल॒मन्तिइ बौया नामं गोकर्ण तिर्थय्‌ वना: 
स्नान याना: पिण्ड दान यायेगु, निसला:, सिरा 
दान प्रदान याना वयाच्वंगु दु । अथेतं सचि 
नियम याना यथा श्रद्धां गुरुपिन्त मदुम्ह बौया 
नामं सिरा निसला: दान यायेगु ख: । 
मात्‌ औंसी (मांया ख्वा: स्वये) : 

मातामह तिर्थ मातातिर्थय्‌ बैशाख कृष्णया 
औंसी कन्ह मदुम्ह मांया नामं पिण्डदान याना 
सिरा निसला: आदि दान प्रदान यायेगु ख: । 
सोऱ्ड श्राद्ध (पितृपक्ष) : 

सोस्ह श्राद्ध दिवंगत जुयावनेधुंकूपिनिग 
नामं यायेगु क्रिया ख: धा:सां अप्व: जुड मताया । 
आश्विन कृष्णया प्रतिपदांनिसें आश्विन कष्णया 
औंसी यायेगु क्रिया खः । थुकिया दुने थ: 
मदयेधुंकूपिनिगु नामं श्राद्ध यायेगु, निसला: बियेगु 


दान प्रदान याना: लुमकंग खः । गग श्राद्ध 
याइबलय्‌ थः मा, बो, वाज्यापिनिग्‌ नाम जक 
मखु म्हसिक्व तासिक्वयात लमका: याइगु पिण्ड 
दान ख: । थ्वयात हैं नाकाय फक्त थयेग शोर 
श्राद्ध यायग धका: धयावयाच्चग दु । युगु श्राद्ध 
यायेबलय्‌ दिवगत जया: निदया तिथि क्वमचायक 
शोर श्राद्धय पिण्ड दान यायबलय पिण्ड दथ्याइ 
मखु । थ्व भीगु परम्परा दयाच्चंगु दु । 
कवचा: रखे (उपसंहार) : 
थृकथं जन्म जुसानिमे सीधुका: तक मानवीय 
धर्म कथ दिवगत जुयावम्हसिया नामय आपाल धम 
कमं यायेगु कथ थीथी सस्कार सस्कृति हनावयाच्चग 
द्‌ । भीस हनावयाच्वनागु संस्कार संस्कति पार्याछु 
ज मज्‌ । थौकन्हय्‌ परिपक्षय्‌ उकथ याये ह मा. वा 
मयासां ज्यू ! याना या अथ छु ¦ मया:सा छ जुड * 
आदि न्ह्यस:या लिस: प्रत्यक सस्कार सस्कतिप्रमयात 
विइफयेकेमा:ग॒ आवश्यकता जुइधकगु द्‌ । बजा: भा: 
थिके जया: वनाच्चगु दु । उलि हे हान भ्वामि पह: 
नं खने दयावयाच्वंग द । त:जि जया वयाच्चगु 
द्‌ । छे बं मिया न थीथी सस्कार सस्कृति यायमा: ग्‌ 
वाध्यता जयाच्चगु द । अथ जगया निम्ति थःग 
औकात क्यनेफगुयात जक क: घाना: सस्कार सस्कृति 
न्ह्याका बनेमा:ग महसूस यानाच्चन । थःथ:ग 
जाति विशेषता गाथ, सघ सगठनपाख थुलि जक 
या:सा गा: थलि अप्बः यायम्वा: धइग कथ बन्देज 
यायमा-ग महसूस याना । हान नवा: समदाय दन 
थीथी जाति विशषया थःथ:गु हे विम्क पह:या 
परम्परा दयाच्चगु दु । छगू जातिया सस्कार छगू ह 
क्या सस्कार संस्कृति हनेगु परम्परा जुइमाल 
धइगु माग नं थौकन्हय्‌ जुयावयाच्चंगु दु । अथे 
जगया निति फीग संस्कार संस्कृति सदां म्वाकातयेगु 
धइग ख:सा धर्म, जाति नाप व्यागलं च्वना मखु । 
बाला:ग संस्कार संस्कृतियात कमख्यूसे थ: नालाकया: 
बांमला:गुयात हाकतिना: नेवा: मात्रया छगू हे संस्कार 
संस्कृति जयाः नेवाः सकले छप्पं व छुधी जुइफयेमा: 
धइगु आसिका यानाच्वना । 
(थृग लेख पं. रत्नकाजी बज्ञाचार्यजुं २०५३ 
सालपाखे च्वयादीग खः ।) 

